Rifts

Το Rifts είναι παιχνίδι ρόλων επιστημονικής φαντασίας, το οποίο δημιουργήθηκε το 1990 από τον Kevin Siembieda και εκδίδεται από την Palladium Books. Διαδραματίζεται σε μια μεταποκαλυπτική Γη και συνδυάζει στον αφηγηματικό του κόσμο στοιχεία κυβερνοπάνκ, φάνταζι και παράλληλων συμπάντων.

Το Rifts χρησιμοποιεί την ιδέα του Megaverse (συμφυρμός των λέξεων "mega" και "universe"), δηλαδή το σύνολο των παράλληλων κόσμων που αναπτύσσονται στα παιχνίδια της Palladium Books και οι οποίοι συγκοινωνούν μεταξύ τους μέσω χωροχρονικών ρωγμών (rifts). Το Rifts Chaos Earth (Palladium Books, 2003), ένα άλλο παιχνίδι ρόλων, διαδραματίζεται ακριβώς μετά τον κατακλυσμό, ενώ το Rifts 300 περίπου χρόνια μετά.

Ιστορία 
Στον 21ο αιώνα, η επιστήμη έδωσε τη δυνατότητα να βελτιωθούν οι συνθήκες ζωής και επέφερε τη μείωση της φτώχειας και τη συνεργασία μεταξύ των κρατών. Οι χώρες της Βορείου Αμερικής (Η.Π.Α., Καναδάς, Μεξικό) θέσπισαν το 2035 μια συμμαχία, την NAA (North American Alliance). Αυτή η μεταξύ τους συμμαχία εκδηλώθηκε με τη συγκρότηση μιας παραστρατιωτικής αστυνομικής δύναμης, της NEMA (Nothern Eagle Military Alliance). Βάσεις εγκαταστάθηκαν στη Σελήνη και μια προηγμένη βάση ιδρύθηκε στον Άρη. Τέσσερις υπερυπολογιστές A.R.C.H.I.E. κατασκευάστηκαν, με άνευ προηγουμένου δυνατότητες αποθήκευσης και ανάλυσης δεδομένων.
 
Ωστόσο, οι επιστημονικές εξελίξεις αύξησαν επίσης το μέσο όρο ζωής και τις ικανότητες των ανθρώπων δημιουργώντας "βελτιωμένους ανθρώπους". Αυτό το στρατιωτικό δυναμικό προκάλεσε αναδίπλωση των κρατών κατά τη δεκαετία του 2080. Στη διάρκεια μιας μικροσυμπλοκής μεταξύ των χωρών της Νοτίου Αμερικής, ένα εμπλεκόμενο κράτος αξιοποίησε υπερστρατιώτες τους οποίους είχε προσφέρει η NEMA: στρατιώτες με πανοπλίες ισχύος USA-G10 Chromium Guardsmen (Επιχρωμιωμένοι Φρουροί, που αργότερα ονομάζονται Glitter Boys). Η σφαγή του αντίπαλου στρατού είχε ως αποτέλεσμα μια πυρηνική ανταπάντηση μικρής έντασης. 

Τα εκατομμύρια των νεκρών που προξένησε η βόμβα απελευθέρωσαν μια τρομακτικά μεγάλη ποσότητα ψυχικής ενέργειας· αυτό το γεγονός συνέβη ακριβώς τη στιγμή που θα λάμβανε χώρα κάποια σύνοδος πλανητών και μεσάνυχτα, δυο συγκυρίες κατά τις οποίες η ψυχική ενέργεια είναι ήδη σε υψηλά επίπεδα. Αυτή η απελευθέρωση ενέργειας άναψε τη φωτιά, προκάλεσε "κατακλυσμό" και οι νεκροί της καταστροφής αυτής απελευθέρωσαν με τη σειρά τους επιπλέον ψυχική ενέργεια... Ο εν λόγω Αρμαγεδδών έλαβε χώρα στις 22 Δεκεμβρίου 2098. Ολόκληρη η Γη επλήγη από τον Μέγα Κατακλυσμό (Great Cataclysm), ο οποίος ξεκίνησε στην Νότια Αμερική, χτύπησε τη Βόρεια Αμερική τριάντα δευτερόλεπτα αργότερα και ύστερα από μερικά λεπτά αφάνισε ολόκληρο τον πλανήτη.

Γιγαντιαίοι σεισμοί προκάλεσαν τσουνάμι τα οποία κατέστρεψαν ολοσχερώς τις ακτές, δημιουργώντας κύματα ύψους 300 μέτρων που με τη σειρά τους θέρισαν την ενδοχώρα μέχρι τα 160 χλμ. Η Ατλαντίδα έκανε την επανεμφάνιση της. Όλα τα ηφαίστεια ενεργοποιήθηκαν, εκτοξεύοντας στάχτες στην ατμόσφαιρα. Από τις σεληνιακές βάσεις δεν μπορούσε πλέον κανείς να δει τίποτα από όσα συνέβαιναν στη Γη. Ο Ήλιος χάθηκε από τον ουρανό, δημιουργώντας έναν τεχνητό χειμώνα. Η θερμοκρασία έπεσε κατακόρυφα κατά είκοσι περίπου βαθμούς Κελσίου. Τυφώνες βάλθηκαν να αφανίσουν ό,τι είχε γλιτώσει. Στο τέλος αυτής της αλυσιδωτής αντίδρασης ο πολιτισμός είχε καταστραφεί ολοσχερώς. Η ψυχική ενέργεια άνοιξε ρωγμές (rifts) μεταξύ των παράλληλων συμπάντων ("διαστάσεων"), προκαλώντας τον ερχομό εξωγήινων όντων και δαιμόνων. Το εν τρίτο του πληθυσμού απεβίωσε κατά τον κατακλυσμό και άλλο εν τρίτο απεβίωσε τους μήνες που ακολούθησαν. Η ροή ψυχικής ενέργειας που σαρώνει από εκείνη τη στιγμή κι έπειτα τη Γη, υπό τη μορφή γραμμών σύγκλισης (ley lines) που διασταυρώνονται σε δεσμούς (ley line nexus points), είναι τεράστια και καθιστά τη μαγεία πραγματική.

Περισσότερα από εκατό χρόνια μετά από αυτόν τον κατακλυσμό η φύσης έχει σβήσει από τον χάρτη το μεγαλύτερο μέρος των πόλεων. Οι άνθρωποι έχουν συγκεντρωθεί σε χωριά υπό την επιρροή ενός προστάτη (μερικές φορές κάτι περισσότερο από τύραννο), ο οποίος είναι κυρίως δαίμονας ή μεταλλαγμένος άνθρωπος με υπερφυσικές δυνάμεις. Οι μεταξύ των διαστάσεων ρωγμές έχουν κλείσει αλλά κατά διαστήματα ανοίγουν. Τα εξωδιαστατικά πλάσματα (Dimensional Beings, D-bees, από τα οποία ορισμένα δημιουργήθηκαν από την Palladium Books) εγκαταστάθηκαν για πάντα στη (ανήμπορα να επιστρέψουν στον τόπο τους), ενώ οι δαίμονες ελέγχουν ένα μέρος του κόσμου.

Βιβλία

Rifts 
Rifts Role-Playing Game (1995, 256 σελ.): το βασικό βιβλίο (περισσότερα από 100.000 αντίτυπα έχουν πωληθεί) 
Silver Edition Rifts Rule Book (256 σελ.): πολυτελής έκδοση του βασικού βιβλίου 
Rifts Ultimate Edition (Αύγουστος 2005, περίπου 300 σελ.): αναθεωρημένη έκδοση, κυκλοφορεί επίσης σε πολυτελή έκδοση (Gold Limited Edition) 
Rifts Game Master Guide (352 σελ.): κατάλογοι πλασμάτων και υλικών, διευκρινήσεις κανόνων, επιπρόσθετοι κανόνες, χάρτες και σχέδια.
Rifts Book of Magic (352 σελ.): νέοι τύποι μαγείας, νέα μαγικά, ρουνικά όπλα, το υλικό των τεχνομάγων. 
Rifts Adventure Guide (192 σελ.): συμβουλές, ιδέες, σκηνικά για συγγραφή περιπετειών.

Βιβλία αναφοράς, εγχειρίδια
Sourcebooks: Βιβλία με νέες πληροφορίες, συμβουλές κτλ.
Sourcebook I (160 σελ.): ο Συνασπισμός του Chi-Town (CS, Coalition States), και στοιχεία για μηχανές πολέμου που αναπτύσσονται από την Νέα Δημοκρατία της Γερμανίας (New German Republic, NGR) 
Sourcebook II: The Mechanoids (120 σελ.): ο κόσμος του παιχνιδιού The Mechanoids του ίδιου εκδοτικού οίκου 
Sourcebook III: Mindwerks (112 σελ.)
Sourcebook IV: Coalition Navy (128 σελ.): το ναυτικό του Συνασπισμού, τα υποθαλάσσια τέρατα, οι πειρατές...
Rifts Bionics Sourcebook (112 σελ.): τα πάντα για την κυβερνητική και τα σάιμποργκ
Rifts Mercenaries (160 σελ.): νέο class, αυτό του μισθοφόρου, και όλα όσα σχετίζονται με αυτό

World Books: Τα βιβλία του κόσμου 
World Book I: Vampire Kingdoms (176 σελ.): τα βασίλεια βρικολάκων της Κεντρικής Αμερικής 
World Book II: Atlantis (160 σελ.): η Ατλαντίδα επανεμφανίζεται στα ανοικτά της Αμερικής 
World Book III: England (152 σελ.): μια μεσαιωνική Αγγλία με στοιχεία φαντασίας 
World Book IV: Africa (160 σελ.) 
World Book V: Triax and The NGR (224 σελ.): η Νέα Δημοκρατία της Γερμανίας και το Triax (New German Republic, NGR) 
World Book VI: South America (160 σελ.) 
World Book VII: Underseas (216 σελ.) 
World Book VIII: Japan (216 σελ.): τέσσερεις πόλεις που χρονολογούνται πριν από τον κατακλυσμό αναδύθηκαν, οι κάτοικοι νομίζουν ότι τρεις μέρες έχουν περάσει από τον κατακλυσμό, ενώ στην πραγματικότητα έχουν περάσει 300 χρόνια...
World Book IX: South America 2 (192 σελ.) 
World Book X: Juicer Uprising (160 σελ.) 
World Book XI: Coalition War Campaign (224 σελ.): ο επεκτατικός πόλεμος του αυτοκράτορα Prosek ξεκινά με την πολιορκία στο Tolkeen....
World Book XII: Psyscape (160 σελ.) 
World Book XIII: Lone Star (160 σελ.) 
World Book XIV: New West (224 σελ.) 
World Book XV: Spirit West (224 σελ.) 
World Book XVI: Federation of Magic (160 σελ.) 
World Book XVII: Warlords of Russia (224 σελ.) 
World Book XVIII: Mystic Russia (160 σελ.) 
World Book XIX: Australia (224 σελ.) 
World Book XX: Canada (160 σελ.) 
World Book XXI: Splynn Dimensional Market (160 σελ.) 
World Book XXII: Free Quebec (160 σελ.) 
World Book XXIII: Xiticix Invasion (160 σελ.) 
World Book XXIV: China One - Yama King (160 σελ.) 
World Book XV: China Two - Heroes (160 σελ.) 
World Book XXVI: Dinosaur Swamp (160 σελ.) 
World Book XXVII: Adventures in Dinosaur Swamp (160 σελ.) 
World Book XXVIII: Arzno - Vampire Incursion (160 σελ.) 
World Book XXIX: Madhaven (160 σελ.) 
World Book XXX: D-Bees of North America (192 σελ.) 

Βιβλία μετατροπής (παρουσιάζουν τρόπους και ιδέες για το συνδυασμό των δεδομένων και των κανόνων άλλων παιχνιδιών της Palladium Books με τα δεδομένα και τους κανόνες του Rifts) 
Rifts Conversion Book I (224 σελ.): Heroes Unlimited, After the Bomb και Palladium Fantasy RPG (3 παιχνίδια της Palladium Books) 
Rifts Dark Conversions (192 σελ.): πλάσματα του Megaverse

Παιχνίδια ρόλων επιστημονικής φαντασίας
Βιντεοπαιχνίδια με παράλληλα σύμπαντα